text: Prins Joachim åbnede nyt sælarium
  20 juni 2013 kl. 09.24
  500.000 liter saltvand og 18 mio.kr. skulle der til: Men så har sælerne på Fiskeri- og Søfartsmuseet også fået nyt hjem. Det nye sælarium blev i formiddag indviet af prins Joachim.
  Det gamle sælarium fra 1976 var blevet lidt brunt og slidt, så der var smil fra øre til øre, da prins Joachim klippede snoren til det nye anlæg.
  - Sælerne får nogle langt mere naturlige omgivelser. Publikum får mere indbydende forhold. Og vores forskning i sæler bliver bedre, siger museets direktør Morten Hahn-Petersen.
  Sælariet har siden åbningen i 1976 haft over fem millioner besøgende.
  Se billeder fra indvielsen i TV SYD kl. 19:30.
  